**Арт. 0105 REPP EXTRA РЕП ЕКСТРА**

**Стиролно-акрилен миещ се воден оцветител, въздухопропусклив, водоотблъскващ, притежава висока покривна способност**

Дата на актуализация: 30.10.2019 г.

ХАРАКТЕРИСТИКИ:

Воден оцветител на основата на синтетични стиролно-акрилни полимери във водна емулсия, пигменти и водоотблъскващи пълнители. Благодарение на специфичния си състав, оцветителят е водоотблъскващ, въздухопропусклив, притежава отлични покривни качества, няма мирис, незапалим е, формира филм с добра паропроницаемост, позволяваща да се избягват характерните признаци на разслояване и надигане на материала, както и на образуване на конденз. **REPP EXTRA** способства за получаване на кредити в съответствие с протоколите за сертификация на LEED и GBC.

ОБЛАСТИ НА ИЗПОЛЗВАНЕ:

**REPP EXTRA** се използва във вътрешни помещения, като санитарни възли, кухни, стаи, всекидневни и др., както и където се изисква едно висококачествено крайно покритие, притежаващо добра устойчивост на изтъркване/износване, съчетана с добра въздухопропускливост на стените, както и добра покривна способност.

НАЧИН НА ПОЛАГАНЕ:

Полага се върху чиста подложка, като се отстранят не добре закрепените слоеве мазилка и стари бои, необходимо е и да се запълнят евентуалните напуквания или нацепвания. Върху стени, замърсени с мухъл, се препоръчва предварителна стерилизация на носещата основа с препарата **MUROSANO RISANANTE** и добавяне към **REPP EXTRA** на **MUROSANO ADDITIVO**, за да се получи противоплесенен воден оцветител с широк спектър на действие. Върху ронливи мазилки, мазилки тип „изкуствен мрамор“(архитектурен гипс) или гипсови мазилки, или върху мазилки, замърсени с петна от различен произход, се препоръчва нанасянето на една първа ръка от **PRIMER A** или **SMARTCOAT GRANA EXTRAFINE** (много фин). След това, след около 3 – 4 часа се пристъпва към полагането на една или две ръце от **REPP EXTRA** с четка, валяк или пистолет, разредени с вода: първата ръка – 30 - 40 % в обем, втората ръка – 20 - 30 % в обем.

ПРЕПОРЪКИ:

* Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.
* Опаковките да се съхраняват, като се изключи възможност от замръзване (минимум + 5º С).
* Да се съхранява на хладно, сухо и защитено от слънчеви лъчи място.
* Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.
* Да се избягва изсъхването да става при температура на околната среда и на носещата основа по-ниска от + 5º С.
* Да се осигури достатъчно количество от една единствена партида за работата или поне колкото е необходимо количество боя за свършване на определени части на работата, с цел да не се прояви очевидна разлика в тоналността.
* Да се измият с вода инструментите, веднага след употребата им.

ТЕХНИЧЕСКИ ДАННИ:

|  |  |
| --- | --- |
| **Разреждане** | 30 - 40 % първа ръка  20 - 30 % втора ръка |
| **Разходна норма за ръка върху:** |  |
| Гипсокартон и гипсови шпакловки  Варо-циментова мазилка  Стари цветни покрития | 0.050 – 0.070 l/m2 ; 14 – 19 m2/l  0.075 – 0.100 l/m2 ; 10 – 13.5 m2/l  0.050 – 0.070 l/m2 ; 14 – 19 m2/l |
| **Изсъхване при 20º С** | повърхностно (не залепва прах) – от ½ до 1 час, в дълбочина – от 4 до 6 дни. |
| **Възможност за повторно покриване при 20º С** | След 2 – 3 часа |
| **Сух остатък при 105º С** | 66.8 ± 1.0 % |
| **Вискозитет (UNI EN ISO 2555:2002)** | 12000 ± 3000 cPs |
| **Плътност (UNI EN ISO 2811:2003)** | 1.640 ± 0.05 kg/l |
| **pH** | 8.5 ± 1 |
| **Лъскавина / Гланц (UNI EN ISO 2813:2002)** | Силно матовo, непрозрачно покритие (коефициент на отражение < 5 геом. 85º) |
| **Гранулометрия**  **(UNI EN ISO 1062-1:2005)** | Фина |
| **Покривна способност при 7 m2/l (UNI EN ISO 6504-3:2007)** | 98.22 % Клас 2 |
| **Изтриване при влажен слой**  **(UNI EN ISO 11998:2006)** | Ldft = 15.57 микрона  Клас 2 |
| **Степен на пропускливост на водни пари (UNI EN ISO 7783-2:2001)** | Sd = 0.0209 m дебелина = 168 μm  μ = 124; Клас V1 = висока пропускливост |
| **Степен на водопропускливост (UNI EN ISO 1062-3:2008)** | w = 1,326 kg / (m2h0,5)  Клас W1 = висока пропускливост |
| **Основи** | А – В – С |
| **Цветове** | Бяло; **“NCS – Index”**, **“I Colori del Colore”**, **“Armonie d’interni”**. |
| **Опаковки** | 14l, 4l и 1l |

**Класификация в съответствие със Законодателно постановление No 161 от 27.03.2006 г.:**

a) Матови оцветявания за вътрешни стени и тавани;

Гранични стойности на емисии от органични летливи съставки (C.O.V.) в g/l:

от 01.01.2010 г. = 30 g/l,

Максимална стойност на емисии от органични летливи съставки (C.O.V.) в продукта: 19.9 g/l от подготвеното

КРАТКО ОПИСАНИЕ НА АРТ. **0105** **REPP EXTRA РЕП ЕКСТРА**

Изчеткване на повърхността и полагане на **REPP EXTRA**, водоотблъскващ, въздухопропусклив, с висока степен на покриване воден стироло-акрилен оцветител за вътрешни стени и мазилки със архитектурен гипс (изкуствен мрамор), устойчив на изтъркване/износване и пропусклив по отношение на водните пàри, способства за получаване на кредити в съответствие с протоколите за сертификация на LEED и GBC; нанасят се с четка или с валяк две ръце до пълното покриване на повърхността, като предварително се подготвя носещата основа, където е необходимо, посредством евентуално заглаждане, евентуално стерилизиране на повърхността с **MUROSANO RISANANTE** и нанасяне на една първа ръка от **PRIMER A** или **SMARTCOAT GRANA EXTRAFINE** (много фин).